CELEX: 62010CO0205
Language: lt
Date: 2011-01-12 00:00:00
Title: 2011 m. sausio 12 d. Teisingumo Teismo (penktoji kolegija) nutartis. # Heinz Helmuth Eriksen (C-205/10 P), Bent Hansen (C-217/10 P) ir Brigit Lind (C-222/10 P) prieš Europos Komisiją. # Apeliacinis skundas - Ieškinys dėl žalos atlyginimo - Branduolinės avarijos Tulyje (Grenlandija, Danija) pasekmės visuomenės sveikatai - Direktyva 96/29/EURATOMAS - Komisijos priemonių prieš valstybę narę nepriėmimas. # Sujungtos bylos C-205/10 P, C-217/10 P ir C-222/10 P.

2011 m. sausio 12 d. Teisingumo Teismo (penktoji kolegija) nutartis Eriksen ir kt. prieš Komisiją
      (Sujungtos bylos C‑205/10 P, C‑217/10 P ir C‑222/10 P)
      „Apeliacinis skundas – Ieškinys dėl žalos atlyginimo – Branduolinės avarijos Tulyje (Grenlandija, Danija) pasekmės visuomenės sveikatai – Direktyva 96/29/EURATOMAS – Komisijos priemonių prieš valstybę narę nepriėmimas“
      1.                     Ieškinys dėl įsipareigojimų neįvykdymo – Komisijos teisė pareikšti ieškinį – Naudojimasis savo nuožiūra – Privačių asmenų
            teisė reikalauti iš Komisijos pareikšti nuomonę – Nebuvimas – Santykis su Komisijos galia taikyti išimtis – Nebuvimas (EB 226 straipsnis;
            AE 141 straipsnis) (žr. 42–43, 56, 67 punktus)
      2.                     Deliktinė atsakomybė – Sąlygos – Neteisėtumas – Aplinkybė, kad Komisija nepradėjo procedūros dėl įsipareigojimų neįvykdymo
            – Aplinkybė, kurios negalima pripažinti pažeidimu (EB 226 straipsnis ir EB 288 straipsnio antra pastraipa, AE 141 straipsnis)
            (Žr. 52–53 punktus)
      3.                     EAEB – Sutartis – Taikymo sritis – Su karine sritimi susijusi veikla – Netaikymas – Karinėje srityje įvykusios branduolinės
            avarijos pasekmės visuomenės sveikatai – Poveikio nebuvimas (EAEB sutartis) (žr. 66 punktą)
      Dalykas 
      
         Apeliaciniai skundai dėl 2010 m. kovo 24 d. Bendrojo Teismo (ketvirtoji kolegija) sprendimų 
               Eriksen prieš Komisiją
                (T‑516/08), 
               Hansen prieš Komisiją 
               (T‑6/09) ir 
               Lind prieš Komisiją 
               (T‑5/09), kuriais Bendrasis Teismas atmetė kaip akivaizdžiai teisiškai nepagrįstus ieškinius dėl žalos, kurią ieškovai tariamai
                  patyrė, kai Komisija, neatsižvelgdama į 2007 m. balandžio 20 d. priimtą Europos Parlamento rezoliuciją dėl branduolinės avarijos
                  Tulyje (Grenlandija) pasekmių visuomenės sveikatai [Peticija 720/2002, 2006/2012(INI)], nesiėmė būtinų priemonių, kad įpareigotų
                  Daniją laikytis Direktyvos 96/29, nustatančios pagrindinius darbuotojų ir gyventojų sveikatos apsaugos nuo jonizuojančiosios
                  spinduliuotės saugos standartus (OL L 159; 2004 m. specialusis leidimas lietuvių k., 5 sk., 2 t., p. 291), ir taikyti šias
                  nuostatas nuo šios avarijos nukentėjusiems darbuotojams, atlyginimo.
               
            Rezoliucinė dalis
      
         
                  1.
               
               
                  
               
               
                  	1.	 Atmesti apeliacinius skundus.
               
            
         
                  2.
               
               
                  
               
               
                  	H. H. Eriksen, B. Hansen ir B. Lind padengia bylinėjimosi išlaidas.